**Приложение № 3**

**Проект**

**ДОГОВОР**

**№ /………………. 2018 г.**

Днес…………… 2018 г. в гр. София, между:

**1. ИЗПЪЛНИТЕЛНА АГЕНЦИЯ „БОРБА С ГРАДУШКИТЕ”**, представлявана от инж. Ваньо Славеев – изпълнителен директор и Ганка Герасимова – главен счетоводител, със седалище и адрес на управление: гр. София, бул. „Христо Ботев” № 17, с БУЛСТАТ 000625870, наричана по-долу "ВЪЗЛОЖИТЕЛ", от една страна, и

**2. „………………..” ……….**, ЕИК ……………, със седалище и адрес на управление: …………….., адрес за кореспонденция: ……………………………., тел. ……….., факс:……………., представлявано от ………………, в качеството на ……………………, наричано по-долу „ИЗПЪЛНИТЕЛ“,от друга страна, (ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“),

на основание чл. 112, ал. 1 от Закона за обществените поръчки (ЗОП), във връзка с чл. 20, ал. 2, т. 2, чл. 18, ал. 1, т. 13 и чл. 182, ал. 1, т. 5 от ЗОП и Решение № РД ………../ …………… 2019 г. на ВЪЗЛОЖИТЕЛЯ за определяне на изпълнител в процедура за възлагане на обществена поръчка „пряко договаряне“ с № …………………… (уникален номер на поръчката в Регистъра на обществени поръчки),открита с Решение № РД………………./…………….. 2019 г. на **ВЪЗЛОЖИТЕЛЯ** с предмет: **„Осигуряване на денонощна въоръжена физическа охрана и охрана със сигнално-охранителна техника на сгради и обекти на Изпълнителна агенция „Борба с градушките“,** се сключи настоящият договор, с който страните изразяват взаимното си съгласие относно:

**ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТприема да извърши срещу възнаграждение и при условията на този Договор охранителни услуги, включващи следните дейности:

**(1)** Осигуряване на денонощна въоръжена физическа охрана и охрана със сигнално-охранителна техника на сгради и обекти на Изпълнителна агенция „Борба с градушките“, при условията и в сроковете, определени в този договор наричани за краткост „услугите“. Услугите включват комплекс от физически и организационни мерки за осъществяване на непрекъсната денонощна въоръжена физическа охрана и охрана със сигнално-охранителна техника (СОТ) и реакция на административните, складовите и други помещения, дворните места, други видове поземлени имоти и движимото имущество в обектите на Изпълнителна агенция „Борба с градушките“ (ИАБГ), както и съпровождане при транспортиране на противоградови ракети, съгласно концепцията за осъществяване на охраната, която е неразделна част от техническото предложение и настоящия договор.

А) Обекти на ИАБГ, които ще бъдат охранявани с денонощна въоръжена физическа охрана:

1. Обект „Национална складова база” – село Правище, област Пловдив, позициониран в самостоятелен обособен район в землището на село Правище.

2. Обект „Команден пункт” – село Гелеменово, област Пазарджик, разположен в самостоятелно обособен район, непосредствено до село Гелеменово.

3. Обект „Команден пункт” – село Поповица, област Пловдив;

4. Обект „Команден пункт” – село Голям Чардак, област Пловдив;

5. Обект „Команден пункт” – село Старо село, област Сливен;

6. Обект „Команден пункт” – село Петрово, област Стара Загора;

7. Обект „Команден пункт” – град Грамада, област Видин;

8. Обект „Команден пункт” – село Долно Церовене, област Монтана;

9. Обект „Команден пункт” – село Бърдарски Геран, област Враца;

10. Обект „Команден пункт” – град Долни Дъбник, област Плевен;

11. Обект „Команден пункт” – град Брезово, област Пловдив.

Б) Обекти на ИАБГ, които ще бъдат охранявани с охрана със сигнално-охранителна техника и реакция:

1. Обект „Ракетна площадка“ – град Видин, област Видин;

2. Обект Склад за съхранение на противоградови ракети към командния пункт на Регионална дирекция „Борба с градушките“ (РДБГ) гр. Грамада, област Видин;

3. Обект „Ракетна площадка“ – с. Шишманци, област Пловдив;

4. Обект „Ракетна площадка“ – с. Априлци, област Пазарджик;

5. Обект „Ракетна площадка“ – с. Свобода, област Пазарджик;

6. Обект „Ракетна площадка“ – град Пещера, област Пазарджик;

7. Обект „Ракетна площадка“ – с. Симеоновград, област Пазарджик;

8. Обект „Ракетна площадка“ – с. Мененкьово, област Пазарджик;

9. Обект „Ракетна площадка“ – с. Звъничево, област Пазарджик;

10. Обект „Ракетна площадка“ – с. Карабунар, област Пазарджик;

11. Обект „Ракетна площадка“ – с. Синитово, област Пазарджик;

12. Обект „Ракетна площадка“ – с. Мало Конаре, област Пазарджик;

13. Обект Команден пункт на РДБГ с. Тъжа, област Стара Загора;

14. Обект Склад към Командния пункт на РДБГ Хасково, област Хасково;

15. Обект Сграда на метеорологична радарна станция – гр. Шумен, област Шумен.

**(2)** Въоръжена физическа охрана и съпровождане при транспортиране на противоградови ракети до и от обекти на Възложителя по негова заявка.

**(3)** Осигуряване на реакция и физическа въоръжена охрана при генериране на алармен сигнал от сигнално-охранителна система и/или паник-бутон от прилежащи към командните пунктове ракетни площадки.

**(4)** Охраната на обектите ще се осъществява при режим съгласно техническото предложение на ИЗПЪЛНИТЕЛЯ – Приложение № 2 към настоящия договор.

**(5)** При възникнала необходимост, когато това се налага от непредвидени обстоятелства, след възлагане от ВЪЗЛОЖИТЕЛЯ, ИЗПЪЛНИТЕЛЯТ приема да извършва и допълнителни дейности, свързани с предмета на поръчката.

**(6)** Възможността по ал. 5 може да бъде реализирана по реда, а и при условията на чл. 116, ал. 1, т. 6 от ЗОП.

**(7)** Приемането на обектите за охрана ще се извършва след подписване на двустранни протоколи между страните за състоянието им и наличностите.

**(8)** Дейностите по охрана ще се осъществяват ежедневно и денонощно за целия срок на договора, като се осигурява охрана на обектите, изразяваща се в строг пропускателен и охранителен режим и ред, недопускане на нерегламентирано проникване и противоправни действия в охраняваните обекти.

**Чл. 2.** ИЗПЪЛНИТЕЛЯТ се задължава да извърши услугите в съответствие с Техническата спецификация, Техническото предложение и Ценовото предложение на Изпълнителя, представляващи съответно Приложения № 1, 2 и 3 към този Договор („Приложенията“) и са неразделна част от него.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 3.** Договорът влиза в сила от датата на сключването му и е със срок на действие 12 (дванадесет) месеца, считано от датата на сключването му.

**Чл. 4.** Мястото на изпълнение на услугите са подробно описаните в чл. 1 от договора обекти на Възложителя.

**ЦЕНА, РЕД И СРОКОВЕ ЗА ПЛАЩАНЕ**

**Чл. 5. (1)** За предоставянето на услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена за всички дейности и обекти, определени в настоящия договор и приложенията му, в размер на ………………… (словом …) лева без ДДС, съответно ……………….. (словом …) лева с ДДС, съгласно Ценовото предложение на ИЗПЪЛНИТЕЛЯ, представляващо Приложение № 3. Сумата е платима на равни месечни вноски, всяка в размер на … (словом…) лева без ДДС, съответно ……………….. (словом …) лева с ДДС. За непълен месец цената се определя пропорционално на дните, през които услугата е предоставяна.

**(2)** В цената по ал. 1 са включени всички преки и непреки разходи на ИЗПЪЛНИТЕЛЯ за изпълнение на договора, като ВЪЗЛОЖИТЕЛЯТ не дължи заплащането на каквито и да е други суми за разноски, направени от ИЗПЪЛНИТЕЛЯ.

**(3)** Цената, посочена в ал. 1, е крайна и е фиксирана за времето на изпълнение на договора и не подлежи на промяна, освен в изрично определени случаи, предвидени в закона и в този договор и в съответствие със ЗОП.

**(4)** При нормативна промяна на размера на минималната работна заплата (МРЗ), цената, определена в ал. 1 се актуализира, като се променя със съответния индекс на изменението на МРЗ и се добавя законово определения размер на осигурителни вноски от работодателя, изчислен за размера на увеличението.

**Чл. 6.** ВЪЗЛОЖИТЕЛЯТ ще плаща на ИЗПЪЛНИТЕЛЯ цената, определена в чл. 5, ал. 1 от този Договор ежемесечно, след изтичане на съответния месец и след представяне на надлежно издадена от Изпълнителя оригинална фактура. Плащанията ще се извършват в едномесечен срок, считано от датата на представяне на фактурата.

**Чл. 7. (1)** Всички плащания по този договор ще се извършват в лева по банков път по следната сметка на ИЗПЪЛНИТЕЛЯ:

Банка:

BIC:

IBAN:

**(2)** ИЗПЪЛНИТЕЛЯТ е длъжен да уведомява ВЪЗЛОЖИТЕЛЯ в писмен вид, по начин, доказващ уведомяването, за всяка промяна по предходната алинея, в срок до 5 (пет) дни, считано от момента на промяната. В случай на неизпълнение на това задължение, се счита, че ВЪЗЛОЖИТЕЛЯТ е извършил надлежно плащанията.

**Чл. 8. (1)** Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя наИЗПЪЛНИТЕЛЯ отчет за изпълнението на съответната част от услугите, заедно с искане за плащане на тази част пряко на подизпълнителя.

**(2)** ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно, дали оспорва плащанията или част от тях като недължими.

**(3)** ВЪЗЛОЖИТЕЛЯТ, при спазване на разпоредбите от договора, касаещи предаване и приемане на изпълнението, приема изпълнението на частта от услугите, извършени от подизпълнителя, и заплаща възнаграждение на подизпълнителя за тази част в срок до 30 (тридесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**ГАРАНЦИЯ ЗА ИЗПЪЛНЕНИЕ**

**Чл. 9.** При подписването на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 % (три на сто) от стойността на договора за целия му срок без ДДС, а именно ………… (…………..) лева, която служи за обезпечаване на изпълнението на задълженията на ИЗПЪЛНИТЕЛЯ по договора. Изпълнителят предоставя гаранцията в една от формите, определени в чл. 111, ал. 5 от ЗОП.

**Чл. 10. (1)** В случай на изменение на договора, извършено в съответствие с клаузите му и приложимото право, включително когато изменението е свързано с индексиране на цената, ИЗПЪЛНИТЕЛЯТ се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 5 (пет) дни от подписването на допълнително споразумение за изменението.

**(2)** Действията за привеждане на гаранцията за изпълнение в съответствие с изменените условия на договора могат да включват, по избор на ИЗПЪЛНИТЕЛЯ:

**1.** внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 11 от договора; и/или;

**2.** предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от договора; и/или

**3.** предоставяне на документ за изменение на първоначалната застраховка или нова застраховка, при спазване на изискванията на чл. 13 от договора.

**Чл. 11.** Когато като гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: Уникредит Булбанк

IBAN: BG74 UNCR 9660 3110 0078 19

BIC код: UNCRBGSF

**Чл. 12. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

**1.** да бъде безусловна и неотменяема банкова гаранция, като съдържа задължение на банката-гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор;

**2.** да бъде със срок на валидност за целия срок на действие на договора плюс не по-малко от 30 (тридесет) дни след прекратяването на договора. При необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 13. (1)** Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на Възложителя, която трябва да отговаря на следните изисквания:

**1.** да обезпечава изпълнението на този Договор чрез покритие на отговорността на ИЗПЪЛНИТЕЛЯ;

**2.** да бъде със срок на валидност за целия срок на действие на договора плюс не по-малко от 30 (тридесет) дни след прекратяването на договора. При необходимост срокът на застрахователния договор се удължава или се сключва нов.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** ВЪЗЛОЖИТЕЛЯТ освобождава гаранцията за изпълнение в срок до 30 (тридесет) дни след прекратяването на договора. Освобождава се пълния размер на гаранцията, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на гаранцията за изпълнение се извършва, както следва:

**1.** когато е под формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 7 от договора;

**2.** когато е под формата на банкова гаранция – чрез връщане на нейния оригинал на представител на ИЗПЪЛНИТЕЛЯ или на упълномощено от него лице;

**3.** когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или на упълномощено от него лице.

**(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. След решаване на спора в полза на ВЪЗЛОЖИТЕЛЯ, той може да пристъпи към усвояване на гаранциите.

**Чл. 15.** ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

**Чл. 16.** ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на договора в срок до 5 (пет) дни след датата на влизането му в сила и ВЪЗЛОЖИТЕЛЯТ развали договора на това основание;

2. при пълно неизпълнение, в т.ч. когато услугите не отговарят на изискванията на ВЪЗЛОЖИТЕЛЯ, и ВЪЗЛОЖИТЕЛЯТ развали договора на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 17.** Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 18.** Когато ВЪЗЛОЖИТЕЛЯТ е удовлетворил свое вземане от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 5 (пет) дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 9 от договора.

**Чл. 19.** ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл. 20.** Изброяването на конкретни права и задължения на страните в този раздел от договора е неизчерпателно и не ограничава действието на други клаузи от договора или от приложимото право, предвиждащи права и/или задължения на която и да е от страните.

**Чл. 21.** ИЗПЪЛНИТЕЛЯТима право:

**1.** да получи уговореното възнаграждение при условията и в сроковете на настоящия договор.

**2.** във връзка с изпълнението на договора да иска и да получава от ВЪЗЛОЖИТЕЛЯ съдействие, документи и информация, свързани и/или необходими за изпълнението.

**Чл. 22.** ИЗПЪЛНИТЕЛЯТсе задължава:

1. Да извършва дейностите, предмет на настоящия договор, и да изпълнява всички свои задължения в съответствие с изискванията на ВЪЗЛОЖИТЕЛЯ, с клаузите на договора и приложенията към него, както и да изпълнява всички законосъобразни указания и изисквания на ВЪЗЛОЖИТЕЛЯ.

2. При сключване на договора ИЗПЪЛНИТЕЛЯТ се задължава да представи списък на охранителите по обекти, както и месечен график за разпределението им по смени. При извършени промени, Изпълнителят уведомява Възложителя в 14 дневен срок от датата на настъпване на събитието.

3. Изпълнителят е длъжен да осигури техника и оборудване, необходими за осъществяване на дейностите по договора.

4. При изменение на обстановката, режима на работа на обекта, местонахождение на материалните ценности, дейност на обекта и др., и в случай на необходимост ИЗПЪЛНИТЕЛЯТ е длъжен да извърши изменение на режима на охрана, с което да бъде предварително съгласувано с ВЪЗЛОЖИТЕЛЯ.

5. Изпълнителят е длъжен да осигури изпълнение, при което служителите на ИЗПЪЛНИТЕЛЯ, осъществяващи физическа охрана, да следят стриктно за спазването на установения от ВЪЗЛОЖИТЕЛЯ пропускателен режим при влизане и излизане от охраняваните обекти и вътрешния ред в него съгласно одобрен от Възложителя „Правилник за пропускателния режим в обектите на ИА БГ, като извършват следните действия:

А) проверяват документите за самоличност на външни лица и служебните пропуски на служителите на ВЪЗЛОЖИТЕЛЯ, както и багаж, товари и/или МПС и съпроводителните им документи;

Б) не допускат външни посетители в обектите, без предварително съгласие на Възложителя, а също и извън работно време и в периодите, през които не се извършва дейност в обектите;

В) осъществяват периодични обходи на обектите, извършвайки проверка на уязвимите звена, проверка на заключващи устройства, целостта на врати и прозорци и др.;

Г) следят за изпълнение на противопожарните изисквания в обектите. При постъпване на сигнал от пожароизвестителната система или при възникване на пожар в обектите, както и при установена повреда в противопожарната инсталация, дежурният охранител уведомява съответните държавни органи, след което предприема необходимите мерки за обезпечаване безопасността на намиращите се в обекта служители и външни лица и при необходимост участва при организиране на евакуация.

6. В случай на неправомерни действия спрямо охраняван обект, ИЗПЪЛНИТЕЛЯТ незабавно взема мерки за предотвратяване настъпването на вредни последици, като при необходимост взаимодейства с органите на МВР по местонахождение на обекта. За неправомерните действия и предприетите мерки Изпълнителят незабавно уведомява ВЪЗЛОЖИТЕЛЯ.

7. При пожар, наводнение и други бедствия или аварии, ИЗПЪЛНИТЕЛЯТ е длъжен незабавно да уведоми съответните компетентни органи и ВЪЗЛОЖИТЕЛЯ.

8. ИЗПЪЛНИТЕЛЯТ носи материална отговорност за причинени имуществени вреди на ВЪЗЛОЖИТЕЛЯ, когато те са резултат от извършени неправомерни действия спрямо охранявани обекти, установени от ВЪЗЛОЖИТЕЛЯ или негови длъжностни лица в рамките на извършена проверка, както и от съответните държавни органи, и са резултат на неизпълнение на задълженията по договора. ИЗПЪЛНИТЕЛЯТ не носи имуществена отговорност за липси, установени от ревизии или инвентаризации, на които не са били допуснати да присъстват негови представители.

9. ИЗПЪЛНИТЕЛЯТ е длъжен да информира незабавно ВЪЗЛОЖИТЕЛЯ за посещения в охраняваните обекти от страна на представители на държавни органи, както и за техните препоръки и указания.

10. ИЗПЪЛНИТЕЛЯТ е длъжен без изричното съгласие на ВЪЗЛОЖИТЕЛЯ да не допуска в обектите хора или техника, освен служители на Възложителя и/или представители на държавни органи, имащи законово основание за това.

11. Да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

12. Да съставя, подписва и издава всички необходими документи, свързани с изпълнението на договора;

13. Да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП. В случай, че в офертата на ИЗПЪЛНИТЕЛЯ е посочено участието на подизпълнител, Изпълнителят е длъжен да възложи на подизпълнителите съответната част от дейностите и да контролира изпълнението им.

14. В случай, че в офертата на ИЗПЪЛНИТЕЛЯ се предвижда участие на подизпълнител, в срок до 5 (пет) дни от сключване на настоящия договор, ИЗПЪЛНИТЕЛЯТ се задължава да сключи договор/и за подизпълнение с посочените в офертата му подизпълнители. В срок до 3 дни от сключване на договор за подизпълнение или на допълнително споразумение за замяна на посочен в офертата подизпълнител да изпрати копие на договора или допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и ал. 14 от ЗОП.

15. Да не дава публични изявления и съобщения, да не разкрива, разгласява или предоставя каквато и да е информация, която е получил или която му е станала известна или достъпна във връзка и по повод с извършване на услугите, предмет на този договор, независимо дали въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без изричното предварително писмено съгласие на ВЪЗЛОЖИТЕЛЯ. Съгласието не може да бъде отказано или забавено безпричинно.

16. Да не използва каквито и да е документи и/или информация, станали му известни и достъпни във връзка и по повод изпълнението на настоящия договор, за каквито и да е други цели, освен за изпълнението на договора.

**Чл. 23.** ВЪЗЛОЖИТЕЛЯТ има право:

1. Да изисква и да получи изпълнение в срокове и съгласно условията на договора и неговите приложения;

2. Да извършва през целия срок на договора текущ контрол на изпълнението на договора и състоянието на обектите, включително да извършва проверки, при необходимост и на мястото на изпълнение, както и да иска и да получава точна и навременна информация, без това да пречи на изпълнението. Указанията на ВЪЗЛОЖИТЕЛЯ са задължителни, доколкото са законосъобразни, не пречат на самостоятелността на ИЗПЪЛНИТЕЛЯ и не излизат извън рамките на договореното;

3. Да променя режима на работа на който е да е от обектите. За измененията Възложителят незабавно уведомява ИЗПЪЛНИТЕЛЯ в писмен вид.

4. В случай на установено отклонение от договореното или на недостатъци при изпълнението, ВЪЗЛОЖИТЕЛЯТ има право да изиска от Изпълнителя да отстрани отклоненията и недостатъците, като даде на ИЗПЪЛНИТЕЛЯ срок за отстраняването им. Ако недостатъците и/или отклоненията не бъдат отстранени или бъдат отстранени, но не в пълния им обем, ВЪЗЛОЖИТЕЛЯТ има право да откаже плащане на цялата или на част от цената по договора.

**Чл. 24.** ВЪЗЛОЖИТЕЛЯТ се задължава:

1. Да извърши по реда и при условията на този договор приемане на изпълнението, ако е извършено съгласно договорените условия;

2. Да плаща уговорената цена в размера, по реда и при условията, предвидени в този договор;

3. За срока на действие на този договор да предостави на ИЗПЪЛНИТЕЛЯ достъп до определените за охрана обекти, както и достъп до информация, необходима за извършването на услугите, предмет на договора, при спазване на относимите изисквания или ограничения съгласно приложимото право;

4. Да пази в тайна условията и начина на охрана на обектите, както и да пази поверителна конфиденциалната информация, в съответствие с уговореното в този договор;

5. Да оказва съдействие на ИЗПЪЛНИТЕЛЯ във връзка с изпълнението на договора;

6. Да освободи представената от ИЗПЪЛНИТЕЛЯ Гаранция за изпълнение, при условията на този договор.

7. Да осигури достъп на ИЗПЪЛНИТЕЛЯ до обектите, предмет на охрана. При приемане на обектите Възложителят издава съгласувана с ИЗПЪЛНИТЕЛЯ заповед, регламентираща пропускателния режим, правата на охранителите, правата и задълженията на работещите в обектите и на външните лица, както и длъжностните лица на ВЪЗЛОЖИТЕЛЯ, които имат право да извършват проверки на охраната.

8. Да информира писмено ИЗПЪЛНИТЕЛЯ за всички съществени промени в обстановката на охраняваните обекти и/или намиращото се в тях имущество, имащи отношение към дейността на Изпълнителя.

9. Да сезира съответните държавни органи в случаи на неправомерни действия по отношение на обектите и/или имуществото в тях.

10. При подписването на договора да представи на ИЗПЪЛНИТЕЛЯ уведомление, съдържащо информация за лицата, които имат право на достъп до охраняваните обекти, право да внасят и изнасят съоръжения, машини, материали и други вещи в обектите, както и да разпореждат извършването на такива действия, да предават обектите за охрана и да освобождават охраната, както и информация за задълженията на работещите в обектите и за правото на достъп на външни лица. В уведомлението следва да бъдат определени и работното време на обектите и часовете от денонощието, в които посочените в списъка лица имат право достъп до обектите.

11. Да завежда в деловодството си всяка докладна записка подадена от служителите на ИЗПЪЛНИТЕЛЯ за установени нарушения.

12. В съответствие с изискванията на закона и подзаконовите нормативни актове, съвместно с Изпълнителя да осигури битови условия за служителите на Изпълнителя, които извършват охраната на обектите.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 25.** Предаването на изпълнението на услугите се документира с протокол за приемане и предаване („приемо-предавателен протокол“), който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните.

**Чл. 26. (1)** Извършените съгласно техническата спецификация и техническото предложение на ИЗПЪЛНИТЕЛЯ дейности по чл. 1 се документират от ИЗПЪЛНИТЕЛЯ, който изготвя отчет за извършената работа и го представя на ВЪЗЛОЖИТЕЛЯ за одобрение и приемане.

**(2)** Преди представянето за одобрение от Възложителя, отчетът се подписва от представители на ИЗПЪЛНИТЕЛЯ и на ВЪЗЛОЖИТЕЛЯ, определени в договора;

**(3)** В срок до 7 (седем) дни след представянето, ВЪЗЛОЖИТЕЛЯТ се произнася в писмен вид относно приемането на отчета;

**(4)** Приодобрение на отчета от страна на ВЪЗЛОЖИТЕЛЯ, страните по договора съставят и подписват приемо-предавателен протокол.

**(5)** В случай, че в хода на изпълнението или на процедурата по приемането му, ВЪЗЛОЖИТЕЛЯТ установи несъответствия, недостатъци или отклонения от изискванията, определени в техническата спецификация или в техническото предложение, се съставя констативен протокол, който се подписва от представителите на страните, определени в договора. Протоколът трябва да съдържа информация за констатираните несъответствия, недостатъци или отклонения, както и евентуални бележки на страните. Ако ИЗПЪЛНИТЕЛЯТ откаже да подпише констативния протокол, отказът се удостоверява с двама свидетели, които се подписват на протокола и той следва да бъде изпратен на ИЗПЪЛНИТЕЛЯ по ред, удостоверяващ изпращането и получаването.

**(6)** В констативния протокол се определя срок за отстраняването на установените несъответствия, недостатъци или отклонения, който не може да бъде по-дълъг от 7 (седем) календарни дни. В случай, че несъответствията, недостатъците или отклоненията са установени, след като е изготвен отчета, в констативния протокол се определя срок за представяне на нов отчет, не по-дълъг от 3 (три) календарни дни след отстраняването на несъответствията, недостатъците или отклоненията. Коригираният отчет трябва да съдържа данни за несъответствията, недостатъците или отклоненията и начина на отстраняването м. Процедурата за приемане на коригирания отчет е като описаната по-горе в този член.

**(7)** Окончателното приемане на изпълнението по този договор се извършва при наличие на подписани протоколи за приемане на отчета или коригирания отчет. За целта в срок до 10 (десет) дни след изтичане на срока на договора страните съставят и подписват окончателен приемо-предавателен протокол.

**(8)** Подписаният окончателен приемо-предавателен протокол е основание за извършване на плащанията по договора.

**САНКЦИИ ПРИ НЕИЗПЪЛНЕНИЕ**

**Чл. 27.** **(1)** При неизпълнение на задължение по договора или при отклонение от договорените ангажименти, свързани с изпълнението на договора, както и при неспазване на установените срокове, ИЗПЪЛНИТЕЛЯТ дължи на ВЪЗЛОЖИТЕЛЯ за всеки отделен случай неустойка, както следва:

1. при неспазване на установени срокове – в размер на 0,1% (нула цяло и едно на сто) от стойността на договора за целия му срок с ДДС за всеки просрочен ден, но не повече от 10% (десет на сто) от стойността на договора за целия му срок с ДДС.

2. при неизпълнение, отклонение или нарушение на договорни задължения, които не са свързани със срок – в размер на 10% (десет на сто) от стойността на договора за целия му срок с ДДС.

**(2)** При разваляне на договора поради виновно неизпълнение на някоя от страните, виновната страна дължи неустойка в размер на 10 % (десет на сто) от стойността на договора за целия му срок с ДДС.

**Чл. 28.** При констатирано лошо, неточно или частично изпълнение на отделна дейност, при отклонение от изискванията на ВЪЗЛОЖИТЕЛЯ, посочени в Техническата спецификация или в Техническото предложение на ИЗПЪЛНИТЕЛЯ, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това.

**Чл. 29**. ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.

**Чл. 30.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**Чл. 31**. Разходите по отстраняване на всички преки и непреки вреди, възникнали в резултат на виновно неизпълнение от страна на ИЗПЪЛНИТЕЛЯ, са за негова сметка.

**ПРЕКРАТЯВАНЕ НА ДОГОВОРА**

**Чл. 32.** Този договор се прекратява:

1. с изтичане на срока на договора;

2. с изпълнението на всички задължения на страните по него;

3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми насрещната в срок до 5 (пет) дни от настъпване на тази невъзможност, включително и да представи доказателства;

4. при прекратяване на юридическо лице, което е страна по договора, без правоприемство по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ;

6. по взаимно съгласие на страните, изразено в писмена форма;

7. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните;

8. в други случаи, предвидени от закона.

**Чл. 33.** (1) Всяка от страните може да развали договора при виновно неизпълнение на задължение на насрещната страна, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение на съответното задължение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**(2)** ВЪЗЛОЖИТЕЛЯТ може да развали договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в точно уговорено време.

**Чл. 34.** ВЪЗЛОЖИТЕЛЯТ прекратява договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при липса на съгласие – по реда на клаузата за разрешаване на спорове по този договор.

**Чл. 35**. Във всички случаи на прекратяване на договора, освен при прекратяване на юридическо лице, което е страна по договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ отчети, изготвени от него в изпълнение на договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на договора.

**Чл. 36.** При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред услуги.

**ОБЩИ РАЗПОРЕДБИ**

**Чл. 37. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на приложенията имат предимство пред разпоредбите на договора

**Чл. 38**. При изпълнението на договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл. 39. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („конфиденциална информация“). Конфиденциалната информация включва, без да се ограничава до: всякаква финансова, търговска, техническа или друга информация, проекти, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, ноу-хау, изобретения, полезни модели или други права от подобен характер, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на електронни устройства. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията, свързани с конфиденциална информация, се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната страна отговаря за изпълнението на тези задължения от страна на такива лица.

**(5)** Задълженията, свързани с неразкриване на конфиденциалната информация, остават в сила и след прекратяване на договора на каквото и да е основание.

**Чл. 40. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автор. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на договора, които биха могли да бъдат обект на авторско право.

**(2)** В случай че бъде установено с влязло в сила съдебно решение или в случай, че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени или изработени при и/или във връзка с изпълнението на този договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица и същевременно отговаря на изискванията на ВЪЗЛОЖИТЕЛЯ за изпълнение на договора; или

3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 3 (три) дни от узнаването им.

**(4)** В случай, че трети лица предявят основателни претенции за нарушени авторски права, ИЗПЪЛНИТЕЛЯТ носи пълната отговорност и понася всички щети и разходи, произтичащи и свързани с това нарушение. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по договора.

**(5)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Чл. 41.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Чл. 42**. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Чл. 43. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** Непреодолима сила е всяко възникнало след сключването на договора непредвидено, непрогнозируемо или непредотвратимо обстоятелство или събитие от извънреден характер, независещо от волята или действията на страните по договора, в резултат на което е нарушен нормалния обществен ритъм на живот, респективно възможността за безпрепятствено изпълнение на поетите от страните ангажименти по договора. Като непреодолима сила ще се считат, но не само, всякакви природни бедствия, пожари, епидемии, аварии, забрани, въведени от държавни органи, терористични или военни действия, преврати, стачки, бунтове, действия на гражданско неподчинение, всякакъв вид безредици, както и други подобни. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с договора задължения. Не е налице непреодолима сила, ако събитието е следствие на неположена грижа от страна на ИЗПЪЛНИТЕЛЯ или ако при полагане на дължимата грижа е могло да бъде предотвратено и преодоляно.

**(3)** Страната, засегната от непреодолима сила, е длъжна да предприеме всички необходими усилия и мерки, за да намали до минимум вредите и загубите, както и да уведоми в писмен вид, по начин, доказващ уведомяването, другата страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението. В случай на неизпълнение на задължението за уведомяване в определение по-горе срок, неизправната страна не може да се позовава на непреодолимата сила и дължи изпълнение на задълженията по договора, респективно обезщетения при неизпълнение, при условията на този договор.

**(4)** Докато трае непреодолимата сила, изпълнението на задължението се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която в срока по ал. 3 не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на договора.

**(6)** Липсата на парични средства не представлява непреодолима сила.

**Чл. 44. (1)** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**(2)** В случай на противоречие между които и да било клаузи на договора или на споразумения към него и действащи нормативни актове, клаузите се считат за невалидни и се заместват от съответните разпоредби на нормативен акт, без това да влече нищожност на договора. Нищожността на някоя клауза от договора не води до нищожност на Договора като цяло или на друга клауза доколкото не е налице противоречие с нормативен акт.

**Чл. 45. (1)** Всички уведомления между страните във връзка с този договор се извършват в писмена форма и могат да се предават лично или по пощата чрез препоръчано писмо, по електронна поща, по куриер или по факс.

**(2)** За дата на уведомлението се счита:

1. при лично предаване на уведомлението – датата на предаването;

2. при изпращане по пощата – датата на пощенското клеймо на обратната разписка;

3. при изпращане по куриер – датата на доставка, отбелязана върху куриерската разписка;

4. при изпращане по факс – датата на приемането;

5. при изпращане по електронна поща – датата на получаване.

**(3**) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(4)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

**(5)** Съобщения или уведомления, получени след 17:00 часа или получени в неработен ден ще се считат за получени в следващия работен ден.

**(6)** За целите на този договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: 1606 гр. София, бул. „Христо Ботев” № 17.

Тел.: ………………………………………….

Факс: …………………………………………

e-mail: ………………………………………..

Лице за контакт: ……………………………

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ……………………………

При промяна на данни по тази алинея, съответната страна е длъжна да уведоми насрещната в тридневен срок от промяната.

**(7)** Лицата, определени в ал. 6, ще осъществяват текущ контрол по изпълнението на договора и в тази връзка ще подписват необходимите документи, съобразно клаузите на този договор.

**Чл. 46. (1)** Този договор се сключва на български език.

**(2)** Приложимият език е задължителен за използване при кореспонденцията, при представяне и съставяне на всякакви документи, свързани с изпълнението на договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ, са за сметка на ИЗПЪЛНИТЕЛЯ.

**Чл. 47.** Този договор, приложенията към него, както и всички произтичащи или свързани с него споразумения, права и задължения, ще бъдат подчинени на българското право и ще се тълкуват съгласно него. За неуредените в този договор въпроси се прилагат разпоредбите на действащото българско законодателство

**Чл. 48.** Всички спорове, породени, свързани или отнасящи се до този Договор, включително спорове относно неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 49.** Настоящият договор се състои от … (…) страници и е изготвен и подписан в 3 (три) еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.

**ПРИЛОЖЕНИЯ –** Към този Договор се прилагат и са неразделна част от него следните приложения:

1. Приложение № 1 – Техническа спецификация;
2. Приложение № 2 – Техническо предложение на ИЗПЪЛНИТЕЛЯ;
3. Приложение № 3 – Ценово предложение на ИЗПЪЛНИТЕЛЯ.

4. Приложение № 4 – Гаранция за изпълнение.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**………………………………………… ……..………………………………….**

**…………………………………………**